૩. આગળ, જો ઈશ્વર સર્વવ્યાપી હોય તો શા માટે એ બીકથી પોતાની જાતને કોઈ એક સ્થાને સીમિત કરી રાખે? આ તો ઈશ્વરને મર્યાદિત બનાવી દેશે. ઈશાઈ સંપ્રદાય એમ માને છે કે ઈશ્વર ચોથા આકાશમાં છે અને મુસ્લિમ એવું કહે છે કે ઈશ્વર સાતમાં આકાશમાં છે. અને આ બે સંપ્રદાયોના અનુયાઈઓ પોતાને સાચા પુરવાર કરવા માટે લડતા રહે છે. તો શું આ બંને સંપ્રદાયના ભગવાનોએ અલગ અલગ આકાશમાં એટલા માટે રહેવાનું પસંદ કર્યું હશે કે જેથી તેઓ તેમના અનુયાઈઓની જેમ લડવાનું શરું ન કરે?